3. ΝΟΜΟΣ υπ’ αριθ. 4051 της 11/20 Μαΐου 1960 (ΦΕΚ Α΄ 68)  Περί ενισχύσεως απροστατεύτων παίδων. Για τις προϋποθέσεις ενισχύσεως των απροστάτευτων παιδιών βλ. και Π.Δ. 108/23 Μαρτ.-20 Απρ. 1983 (ΦΕΚ Α΄ 49), (κατωτ. αριθ. 14). Άρθρ.1.-Το παρά του Υπουργείου Κοινωνικής Προνοίας εφαρμοζόμενον πρόγραμμα παιδικής Προστασίας, διέπεται εφεξής υπό των διατάξεων του παρόντος. Άρθρ.2.-Παρά του Υπουργείου Κοιν. Προνοίας παρέχεται μηνιαία οικονομική ενίσχυσις και πάσης φύσεως προστασία παρ’ οικογενεία εις παιδία των κάτωθι κατηγοριών, ηλικίας ουχί ανωτέρας των 14 ετών δυναμένης να αυξηθή μέχρι του 16ου έτους κατόπιν κοινής αποφάσεως των Υπουργών Κοινωνικής Προνοίας και Οικονομικών. 1.Ορφανά εξ αμφοτέρων των γονέων. 2.Ορφανά πατρός. 3.Παιδία των οποίων ο πατήρ δεν δύναται ν’ αναλάβη την συντήρησιν λόγω: α)Σωματικής ή διανοητικής ανικανότητος. β)Ασθενειών. γ)Ηθικής αναξιότητος. δ)Εγκαταλείψεως. ε)Φυλακίσεως. ς)Στρατιωτικής Υπηρεσίας 4.Εξώγαμα και έκθετα. Άρθρ.3.-1.Η ανωτέρω οικονομική ενίσχυσις και πάσης φύσεως προστασία παρέχεται εις τας εν άρθρ. 2 κατηγορίας παιδίων, εφ’ όσον η διατροφή ή εν γένει επιμέλεια αυτών δεν καθίσταται δυνατή υπό των κατά Νόμον υποχρέων προς τούτο προσώπων. 2.Δια ΒΔ/των εκδιδομένων εκάστοτε υπό των Υπουργών Οικονομικών και Κοιν. Προνοίας θα καθορίζωντι τα κριτήρια της οικονομικής καταστάσεως δια τας άνω παροχάς και η έκτασις των προϋποθέσεων του άρθρ. 2 περίπτ. 3. Άρθρ.4.-1.Η εφαρμογή του Προγράμματος Παιδικής Προστασίας ανατίθεται εις τα κατά τόπους Κέντρα και Γραφεία Κοινωνικής Προνοίας. 2-3.(Αφορώσι σύστασιν Επιτροπών Παιδικής Προστασίας, αίτινες κατηργήθησαν δια του άρθρ. 1 Ν.Δ. 1379/1973, ανωτ. σελ. 36,49). 4.Βοηθήματα αδικαιολογήτως καταβληθέντα δεν αναζητούνται. Άρθρ.5.-Εις τον προϋπολογισμόν του Υπουργείου Κοινωνικής Προνοίας αναγράφεται ετησίως η αναγκαιούσα πίστωσις δια την εφαρμογήν του παρόντος. Άρθρ.6.-Η πληρωμή των μηνιαίων οικονομικών ενισχύσεων δύναται ν’ ανατίθεται εις τα Ταχυδρομικά Ταμιευτήρια ή έτερον πιστωτικόν οργανισμόν καθοριζόμενον εκάστοτε δια κοινής αποφάσεως των Υπουργών Οικονομικών, Κοινωνικής Προνοίας και του εποπτεύοντος τον Οργανισμόν Υπουργού, δύναται δε δι’ ομοίας αποφάσεως να ανατίθεται και εις τα Δημόσια Ταμεία. Άρθρ.7.-Εν τη εφαρμογή των προγραμμάτων Παιδικής Προστασίας δύναται το Υπουργείον Κοινωνικής Προνοίας να συνεργάζεται μετά της Βασιλικής Προνοίας και μετ’ άλλων Οργανισμών Κοινωνικής Προνοίας Ιδιωτικού Δικαίου, υπογραφομένων παρά του Υπουργού Κοινωνικής Προνοίας και των μετ’ αυτού συμβαλλομένων Οργανισμών, σχετικών συμβάσεων. Δια την πληρεστέραν επιτυχίαν των προγραμμάτων χρησιμοποιούνται και πόροι οίτινες ήθελον διατεθή παρά των εν λόγω Οργανισμών.  (Αντί για τις σελ. 163(α)-Σελ. 166(ε) Σελ. 163(β) Τεύχος ΣΤ91-Σελ. 97 Ενίσχυση απροστάτευτων παιδιών 35.Δ.η.1-3   678 Άρθρ.8.-Ο Υπουργός Κοινωνικής Προνοίας δύναται να χρησιμοποιήση και προσωπικόν, τιθέμενον εις την διάθεσιν της ασκούσης το πρόγραμμα Υπηρεσίας του Υπουργείου, παρά των συνεργαζομένων κατά τ’ ανωτέρω Οργανισμών. Οι μισθοί και αι δαπάναι κινήσεως του προσωπικού τούτου θέλουσι βαρύνει τους εν άρθρ. 7 οργανισμούς. Άρθρ.9.-(Αφεώρα σύστασιν Συμβουλίου Παιδικής Προστασίας. Τούτο κατηργήθη δια του άρθρ. 1 Ν.Δ. 1379/1973, ανωτ. σελ. 36,49). Άρθρ.10.-Το κατά το προηγούμενον άρθρον Συμβούλιον γνωμοδοτεί επί παντός θέματος. α)Αναγομένου εις την αρτιωτέραν οργάνωσιν και λειτουργίαν του ανωτέρω προγράμματος και εκπλήρωσιν εν γένει των σκοπών του παρόντος Νόμου. β)Αφορώντος την τοποθέτησιν του εν άρθρ. 8 προσωπικού. γ)Τιθεμένου υπ’ όψιν αυτού παρά του Υπουργού Κοιν. Προνοίας. Άρθρ.11.-1.Δι’ αποφάσεως του Υπουργού Κοιν. Προνοίας επιτρέπεται η δωρεάν διάθεσις υλικών εξ ενός Ιδρύματος Παιδικής Προστασίας εις έτερον, ως και η μεταφορά αδιαθέτων κεφαλαίων, προερχομένων εκ κρατικής επιχορηγήσεως, εφ’ όσον δεν προβλέπεται η άμεσος χρησιμοποίησίς των. 2.Άπαν το επί βαθμώ ή επί μηνιαία αποζημιώσει προσωπικόν των Εθνικών Ιδρυμάτων Παιδικής Προστασίας, ήτοι Εθνικών Ορφανοτροφείων και Οικοτροφείων, Εθνικών Παιδικών Σταθμών Εθνικών Αγροτικών Νηπιοτροφείων και Αγροτικών Μεταβατικών Οικοκυρικών Σχολών δικαιούνται δωρεάν σιτίσεως εν τω Ιδρύματι, οικήσεως δε κατόπιν αποφάσεως της Δ. Επιτροπής, εφ’ όσον θα υπάρχη χώρος και το απαιτούν αι ανάγκαι της υπηρεσίας του Ιδρύματος. 3.Από της ισχύος του παρόντος επιτρέπεται, κατ’ εξαίρεσιν, αποφάσει της οικείας Διοικητικής Επιτροπής και μετά προηγουμένην έγκρισιν του Υπουργού Κοιν. Προνοίας η εισαγωγή εις Εθνικά Ορφανοτροφεία ή Οικοτροφεία ορφανών ή άλλων απόρων παιδιών δεομένων κατά την κοινωνικήν αντίληψιν Ιδρυματικής προστασίας, κατά παρέκκλισιν των διατάξεων περί ορφανείας και λοιπών προϋποθέσεων οικογενειακής καταστάσεως της κειμένης νομοθεσίας μέχρι ποσοστού 5% επί του συνόλου της καθωρισμένης οργανικής δυνάμεως εκάστου Ιδρύματος.  Σελ. 164(β) Τεύχος ΣΤ91-Σελ. 98 Άρθρ.12.-Η υπό των παρ. 3 και 4 του άρθρ. 5 του υπ’ αριθ. 3692/1957 Νόμου «περί κωδικοποιήσεως των περί του Πατριωτικού Ιδρύματος Κοινωνικής Προνοίας και Αντιλήψεως κειμένων διατάξεων και εξουσιοδοτήσεων προς τροποποίησιν και συμπλήρωσιν ενίων εξ αυτών» προβλεπομένη ένταξις εκτάκτου, ημερομισθίου και λοιπού πάσης φύσεως και υφ’ οιουσδήποτε όρους υπηρετούντος εν τω Π.Ι.Κ.Π.Α. προσωπικού, αφορά και εις το προσωπικόν των ανωτέρω κατηγοριών το υπηρετούν εν τω Π.Ι.Κ.Π.Α. κατά την δημοσίευσιν του πρώτου μετά την ισχύν του κατά τα άνω υπ’ αριθ. 3692/1957 Νόμου, εκδοθησομένου υπηρεσιακού Οργανισμού του Ιδρύματος. Άρθρ.13.-Η διάταξις του δευτέρου εδαφίου της τετάρτης παραγράφου του άρθρ. 9 του Νόμ. 3796/57 καταργείται, θεωρουμένη ως μηδέποτε ισχύσασα, εφαρμοζομένης αντ’ αυτής της διατάξεως της τρίτης παραγράφου του άρθρ. 26 του Νόμ. 3310/55, προκειμένου περί υπαλλήλων αποκτησάντων πτυχίον Ανωτάτης Σχολής μέχρι της δημοσιεύσεως του Νόμ. 3796/57.   